Η αξιολόγηση των επιπέδων των ιντερλευκινών 10 και 17 στο πλευριτικό υγρό και στο αίμα ασθενών με κακοήθεις πλευριτικές συλλογές
Authors: Κληματσίδας Μιχαήλ 
Published: August 2021

ΠΕΡΙΛΗΨΗΣκοπός της παρούσας μελέτης είναι ο προσδιορισμός των επιπέδων των κυτοκινών 10 και 17 σε πλευριτικό υγρό κακοήθων πλευριτικών συλλογών και στο αίμα των ασθενών αυτών. Ταυτόχρονα έγινε ο συσχετισμός των αποτελεσμάτων με δημογραφικά στοιχεία και ιστολογικούς τύπους της κακοήθειας.Μελετήθηκαν συνολικά 72 ασθενείς με μέση ηλικία 63 έτη (37-78), στους οποίους τοποθετήθηκε Σωλήνας Θωρακικής Παροχέτευσης (ΣΘΠ) από το Θωρακοχειρουργικό τμήμα Ογκολογικού Νοσοκομείου για πλευριτική συλλογή σε διάστημα 6 μηνών. Όλοι οι ασθενείς συγκατέθεσαν όχι μόνο για την χειρουργική πράξη (τοποθέτηση ΣΘΠ, λήψη πλευριτικού υγρού και αιμοληψίας) αλλά και την χρησιμοποίηση των αποτελεσμάτων για έρευνα. Στους παραπάνω ασθενείς εφαρμόστηκαν αυστηρά κριτήρια εισαγωγής τους ή όχι στο πρωτόκολλο της μελέτης μας για τους παρακάτω λόγους:1.Οικονομικούς (αποφυγή μέτρησης ασθενών οι οποίοι δεν ήταν σχετικοί με την υπόθεση μας καθώς αυτό θα ήταν σπατάλη χρημάτων αλλά και πόρων).2.Επιστημονικούς (έγινε προσπάθεια ελαχιστοποίησης των πιθανοτήτων μία συλλογή να μην είναι κακοήθης, με πιθανή παρενέργεια την αποδυνάμωση του στατιστικού αποτελέσματος).ΑΠΟΤΕΛΕΣΜΑΤΑ:IL -10 B (Ιντερλευκίνη 10, μετρήσεις στο περιφερικό αίμα)IL -10 P (Ιντερλευκίνη 10, μετρήσεις στο πλευριτικό υγρό)IL -17 B (Ιντερλευκίνη 17, μετρήσεις στο περιφερικό αίμα)IL -17 P (Ιντερλευκίνη 17, μετρήσεις στο πλευριτικό υγρό)Ηλικία (ANOVA)p=0,251p=0,969p=0,883p=0,067*Πρωτοπαθές -Μεταστατικό (t-test)p=0,112p=0,114p=0,015p=0,467Χημειοθεραπεία (t-test)p=0,127p=0,237p=0,133p=0,326Τύπος Κακοήθειας(ANOVA)p=0,002p=0,404p=0,034p=0,593Φύλο (t-test)p=0,517p=0,037p=0,349p=0,773ΣΥΜΠΕΡΑΣΜΑΤΑΣτους ασθενείς με καρκίνο του πνεύμονα το ανοσολογικό σύστημα δείχνει σημαντική δραστηριότητα προσπαθώντας να καταστρέψει τον όγκο. Φαίνεται να υπάρχει μια συσχέτιση της αντιφλεγμονώδους κυτταροκίνης-10 στο πλευριτικό υγρό (IL-10P) με το φύλο (p= 0.037). Επίσης, φαίνεται να υπάρχει στατιστικά σημαντική συσχέτιση της Ιντερλευκίνης -10 στο αίμα με το εάν υπάρχει πρωτοπαθής κακοήθεια του πνεύμονα (πρωτοπαθής όγκος του πνεύμονα), συσχέτιση η οποία αποδείχθηκε και στατιστικά (p=0,002). Από τα παραπάνω φαίνεται να υπάρχει ένας «λογικός» χημειοτακτισμός στο σημείο όπου υπάρχει μεγαλύτερο «καρκινικό φορτίο», δηλαδή η τοπική επιβάρυνση της περιοχής (υπεζωκοτική κοιλότητα) φαίνεται να είναι το ερέθισμα για την έκκριση – παρουσία της IL-10, δίνοντας μας έτσι αυξημένα επίπεδα και στο αίμα.Επιπρόσθετα, η προφλεγμονώδης κυτταροκίνη IL-17 βρέθηκε να έχει αυξημένες συγκεντρώσεις ιδίως στο πλευριτικό υγρό, και αυτή η αυξημένη συγκέντρωση βρέθηκε να συνδέεται με την συγκέντρωση της (IL-17B) στο αίμα (p=0,000). Ακόμα, τα επίπεδα της συγκέντρωσης της Ιντερλευκίνης -17 στο αίμα (IL-17B) έχουν στατιστικά σημαντική συσχέτιση με τα επίπεδα της Ιντερλευκίνης -10 στο αίμα (p=0,002).Η συσχέτιση των επιπέδων της Ιντερλευκίνης 10 και 17 στο αίμα αφήνει ισχυρές ενδείξεις για συστηματική δράση, και όχι μόνο για τοπική δράση, των κυτοκινών αυτών. Αφήνει επίσης και πολύ έδαφος για να εδραιωθεί με ακόμα περισσότερα στοιχεία η συσχέτιση της καρκινογένεσης, της φλεγμονής και του ανοσοποιητικού συστήματος .